stanford-oval/wikipedia huggingface dataset:
เจ้าพระอัคร์บุตร (บุญมี รามางกูร)
สกุลของทายาท > สกุลบุคคละ

สำเนาเอกสารลำดับสายสกุลของนายคำมี รามางกูร อักษรลาว ระบุสกุลตั้งที่เวียงจันทน์โดยย่ำกระหม่อมเวียงจันทน์หมายถึงเจ้าเมืองเวียงจันทน์มอบให้พระอัคร์บุตรแต่ไม่ระบุ พ.ศ. ทายาทบางท่านระบุเพียงตั้งขึ้นที่ประเทศลาวโดยพระอัคร์บุตร บ้างว่าตั้งขึ้นที่อำเภอธาตุพนมสมัย ร.6 ช่วงตราพระราชบัญญัติขนานนามสกุล 22 มีนาคม 2455 บังคับใช้ 1 กรกฎาคม 2456 บุคคละ (Bhuccala) มาจากบาลีว่า ปุคฺคล ปรากฏในท้ายนามเจ้าพระยาหลวงบุดโคตตะวงสาเสถฐะบัวละพาสูวัณณะไซยะปุคคะละวีเสด (บุดโคด) กวานเวียงพนม ทวดของพระอัคร์บุตร และปรากฏในท้ายนามเจ้าพระยาแสนสีสูวัณณไซยะปุคคะละวีเสด (คำมุก) พี่ชายทวดของพระอัคร์บุตร ทั้ง 2 เป็นพระราชโอรสสมเด็จพระเจ้าไชยเสฏฐาธิราชที่ 3 หรือสมเด็จพระเจ้าสิริบุนสานแห่งเวียงจันทน์กับพระนางจันทะมาสเทวีแห่งเมืองโคดตะบอง ถือเป็นสกุลแรกของทายาทขุนโอกาสธาตุพนมและราชวงศ์เวียงจันทน์สายหนึ่ง หลังถึงแก่กรรม พระอุปราชา (เฮือง สกุลเดิมบุคคละ) ผู้น้องเปลี่ยนสกุลบุคคละเป็นรามางกูร ทายาทบางส่วนใช้บุคคละเป็นส่วนน้อย
สกุลของทายาท > สกุลรามางกูร ณ โคตะปุระ

รามางกูร ณ โคตะปุระ (Ramanɡkura na Kotapura) ตั้งเป็นกรณีพิเศษสำหรับทายาทสายตรง จดทะเบียนโดยนายเพลิงสุริยเทพ สกุลเดิมรามางกูร บุตรนายสุพรรณ รามางกูร (สกุลเดิมบุคคละ) หลานปู่นายคำมี รามางกูร (ท้าวสุวันนะคำมี สกุลเดิมบุคคละ) เหลนทวดพระอัคร์บุตรกับหม่อมบัวสี (สกุลเดิมสุวันนะพักดี) ณ ที่ว่าการอำเภอเมืองเชียงใหม่ 5 ตุลาคม 2552 เลขที่ 320/2552 คำขอที่ 5120/2552 โดยยื่นหลักฐานวงศ์สกุลแนบท้าย เหตุที่ใช้ ณ โคตะปุระ เนื่องจากพระอัคร์บุตรเคยปกครองข้าโอกาสพระธาตุพนมบริเวณเซบั้งไฟซึ่งเป็นที่ตั้งเมืองสิริโคตะปุระในภาษาบาลีคือศรีโคตรบูรเดิมมาก่อน ปัจจุบันมีผู้ใช้สกุลเพียงท่านเดียว
| ก่อนหน้า |  | เจ้าพระอัคร์บุตร (บุญมี รามางกูร) |  | ถัดไป |
| --- | --- | --- | --- | --- |
| พระปราณีศรีมหาพุทธบริษัท (เมฆ รามางกูร) |  | ขุนโอกาสเมืองธาตุพนม (ในอารักขาฝรั่งเศส)  พระอัคร์บุตรธาตุพนม  กรมการธาตุพนมและเมืองคำเกิด    |  | หลวงอามาตย์ราชวงษา (อำนาจ รามางกูร) |
Friend Zone 2: Dangerous Area

| Friend Zone 2: Dangerous Area |
| --- | --- |
แนว: จินตนิยม ดราม่า
สร้างโดย: จีเอ็มเอ็มทีวี
กำกับโดย: ทิชากร ภูเขาทอง
นักแสดง: ณิชาภัทร ฉัตรชัยพลรัตน์ ทิพนารี วีรวัฒโนดม ฐานัฐพ์ โล่ห์คุณสมบัติ ปราชญา เรืองโรจน์ ณัฐ ศักดาทร พรพิพัฒน์ พัฒนเศรษฐานนท์ วีรยุทธ จันทร์สุข ณัฐสิทธิ์ โกฏิมนัสวนิชย์ เวอาห์ แสงเงิน สรัลชนา อภิสมัยมงคล ปุริม รัตนเรืองวัฒนา
ประเทศแหล่งกำเนิด: ประเทศไทย
ภาษาต้นฉบับ: ไทย
จำนวนตอน: 16
การผลิต
บริษัทผู้ผลิต: จีเอ็มเอ็มทีวี Trasher Bangkok
ออกอากาศ
สถานีโทรทัศน์: จีเอ็มเอ็ม 25 ไลน์ทีวี
ออกอากาศ: 25 กันยายน 2563 (2563-09-25) – 15 มกราคม 2564 (2564-01-15)
ละครที่เกี่ยวข้อง
เอา ให้ ชัด
Friend Zone 2: Dangerous Area เป็นละครโทรทัศน์ไทยปี 2563 นำแสดงโดยณิชาภัทร ฉัตรชัยพลรัตน์, ทิพนารี วีรวัฒโนดม, ฐานัฐพ์ โล่ห์คุณสมบัติ, ปราชญา เรืองโรจน์, ณัฐ ศักดาทร, พรพิพัฒน์ พัฒนเศรษฐานนท์, วีรยุทธ จันทร์สุข, ณัฐสิทธิ์ โกฏิมนัสวนิชย์, เวอาห์ แสงเงิน, สรัลชนา อภิสมัยมงคล และปุริม รัตนเรืองวัฒนา เป็นภาคต่อของ เอา ให้ ชัด
กำกับโดยทิชากร ภูเขาทอง และสร้างโดยจีเอ็มเอ็มทีวี ร่วมกับแทรเชอร์ บางกอก นับเป็น 1 ใน 12 ละครโทรทัศน์ประจำปี 2563 ที่จีเอ็มเอ็มทีวีเปิดเผยในงาน "New & Next" เมื่อวันที่ 15 ตุลาคม 2562 ออกอากาศตอนแรกทางช่องจีเอ็มเอ็ม 25 และไลน์ทีวี วันที่ 25 กันยายน 2563 ออกอากาศทุกวันศุกร์ เวลา 22.10 น. (เวลามาตรฐานไทย) และ 23.10 น. (เวลามาตรฐานไทย) ตามลำดับ
นักแสดงและตัวละคร

ด้านล่างนี้คือรายชื่อนักแสดงในละครเรื่องนี้
นักแสดงและตัวละคร > นักแสดงหลัก

ณิชาภัทร ฉัตรชัยพลรัตน์ แสดงเป็น โบโย่
ทิพนารี วีรวัฒโนดม แสดงเป็น บูม
ฐานัฐพ์ โล่ห์คุณสมบัติ แสดงเป็น กู๊ด
ปราชญา เรืองโรจน์ แสดงเป็น เอิร์ธ
ณัฐ ศักดาทร แสดงเป็น หมอแซม
พรพิพัฒน์ พัฒนเศรษฐานนท์ แสดงเป็น สตั๊ด
หลี่ จงเหว่ย์

หลี่ จงเหว่ย์ ดีบี, ดีซีเอสเอ็ม, พีเจเอ็น, ดีเอสพีเอ็น, เอเอ็มเอ็น, โอแอลวาย (จีน: 李宗伟; พินอิน: Lǐ Zōngwěi; เป่อ่วยยี: Lí Chong-úi; เกิดวันที่ 21 ตุลาคม ค.ศ. 1982) เป็นอดีตนักแบดมินตันมืออาชีพชาวมาเลเซีย เขาเป็นมือวางอันดับ 1 ในประเภทเดี่ยวทั่วโลกเป็นเวลา 349 สัปดาห์ ซึ่งนับรวมช่วงที่ยาวติดต่อกัน 199 สัปดาห์ในวันที่ 21 สิงหาคม ค.ศ. 2008 ถึง 14 มิถุนายน ค.ศ. 2012 เขาเป็นนักแบดมินตันชาวมาเลเซียคนที่ 5 หลังจาก Foo Kok Keong, ราชิด ซีเด็ก, รซลิน ฮาชิม และ Wong Choong Hann ที่ได้รับตำแหน่งนี้ (นับตั้งแต่มีการจัดอันดับอย่างเป็นทางการครั้งแรกในคริสต์ทศวรรษ 1980) และเป็นนักแบดมินตันชาวมาเลเซียคนเดียวที่เป็นมือวางอันดับหนึ่งเป็นเวลามากกว่าหนึ่งปี
เมื่อวันที่ 2 พฤษภาคม ค.ศ. 2023 หลี่ได้รับการบรรจุลงในหอเกียรติยศแบดมินตันสหพันธ์แบดมินตันโลก ข้อมูลหลายแหล่งยกย่องให้เขาเป็นหนึ่งในผู้เล่นแบดมินตันที่ยิ่งใหญ่ที่สุดตลอดกาล
หลี่ได้รับเหรียญเงิน 3 เหรียญในกีฬาโอลิมปิก และเป็นชาวมาเลเซียคนที่ 6 ที่ได้รับเหรียญโอลิมปิก เขาได้เหรียญเงินครั้งแรกในปี 2008 ซึ่งเป็นครั้งแรกของมาเลเซียที่เข้าสู่รอบชิงชนะเลิศประเภทชายเดี่ยว รางวัลนี้ทำให้เขาได้รับตำแหน่ง ดาตุก เขาสร้างรางวัลอีกสองครั้งในปี 2012 และ 2016 ทำให้เขากลายเป็นนักกีฬาโอลิมปิกชาวมาเลเซียที่ประสบความสำเร็จมากที่สุดในประวัติศาสตร์
ณ วันที่ 13 มิถุนายน ค.ศ. 2019 หลี่ประกาศเกษียณตนเองหลังดิ้นรนเพื่อกลับมาฟิตสมบูรณ์อีกครั้งหลังได้รับการตรวจวินิจฉัยเป็นมะเร็งจมูก เขาได้รับเลือกเป็นหัวหน้าคณะผู้แทนมาเลเซียในโอลิมปิกฤดูร้อน 2020 แต่ข้ามงานนี้เนื่องจากมีปัญหาสุขภาพ เขายังคงทำหน้าที่เดิมแม้ว่าจะต้องทำหน้าที่เสมือนก็ตาม
ชีวิตช่วงต้น

หลี่เกิดที่บากันเซอไร รัฐเปรัก จาก Lee Ah Chai กับ Khor Kim Choi ในครอบครัวมาเลเซี่ยเชื้อสายจีน ในช่วงต้น เขาชื่นชอบบาสเกตบอล แต่ภายหลังแม่ห้ามไม่ให้เข้าเล่นเพราะอากาศร้อนอบอ้าวในสนามบาสเกตบอลกลางแจ้ง หลี่เริ่มเรียนแบดมินตันตอนอายุ 11 ขวบ เมื่อพ่อผู้ชอบเล่นกีฬานี้พาเขาไปที่หอแบดมินตัน เขาได้รับความสนใจจาก Teh Peng Huat โค้ชในท้องที่ผู้ถามพ่อของหลี่ว่าจะขอตัวหลี่เป็นลูกศิษย์ได้หรือไม่ หลังได้รับคำอนุญาตจากพ่อ Teh จึงเริ่มฝึกสอนหลี่หลังเลิกเรียน เขาได้รับเกณฑ์เข้าทีมชาติใน ค.ศ. 2000 ตอนอายุ 17 ปี หลังมิซบุน ซีเด็กพบตัวเขา
ในวัฒนธรรมร่วมสมัย

ในเดือนธันวาคม ค.ศ. 2017 มีการเผยแพร่ภาพยนตร์ตัวอย่างแรกของภาพยนตร์ชีวประวัติเกี่ยวกับตัวเขา ชื่อ หลี่ จงเหว่ย์ ภาพยนตร์ชีวประวัติออกฉายปฐมฤกษ์ในวันที่ 9 มีนาคม ค.ศ. 2018 ที่สนามกีฬาแห่งชาติบูกิตจาลิล กัวลาลัมเปอร์ ก่อนออกฉายทั่วประเทศในวันที่ 15 มีนาคม ค.ศ. 2018
แหล่งข้อมูลอื่น

หลี่ จงเหว่ย์ ที่ BWF.tournamentsoftware.com (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี
โมโมะ ฮิราอิ

| โมโมะ |
| --- | --- |
โมโมะในเดือนเมษายน 2024
เกิด: โมโมะ ฮิราอิ  (1996-11-09) 9 พฤศจิกายน ค.ศ. 1996 (27 ปี) จังหวัดเกียวโต ประเทศญี่ปุ่น
อาชีพ:  นักร้อง  แร็ปเปอร์  นักเต้น 
อาชีพทางดนตรี
ที่เกิด: เกาหลีใต้
แนวเพลง:  เคป็อป  เจป็อป 
ช่วงปี: 2015–ปัจจุบัน
ค่ายเพลง:  เจวายพี  วอร์เนอร์เจแปน  รีพับลิก 
สมาชิกของ:  ทไวซ์  มิซาโมะ 
 นักดนตรี


ชื่อภาษาเกาหลี
ฮันกึล: 모모
อาร์อาร์: Momo 
เอ็มอาร์: Momo 
ชื่อภาษาญี่ปุ่น
คันจิ: 平井 もも

โรมาจิ: Hirai Momo
 
 
 
ลายมือชื่อ

โมโมะ ฮิราอิ (ญี่ปุ่น: 平井 もも; โรมาจิ: Hirai Momo; เกิด 9 พฤศจิกายน ค.ศ. 1996) หรือที่รู้จักกันในชื่อ โมโมะ (เกาหลี: 모모; ญี่ปุ่น: モモ) เป็นนักร้อง แร็ปเปอร์ และนักเต้นชาวญี่ปุ่นซึ่งอาศัยอยู่ในเกาหลีใต้ เธอเป็นสมาชิกของทไวซ์ เกิร์ลกรุปเกาหลีใต้ซึ่งก่อตั้งโดยเจวายพีเอนเตอร์เทนเมนต์ และสมาชิกของหน่วยย่อยมิซาโมะ
ประวัติ

โมโมะ ฮิราอิ เกิดเมื่อวันที่ 9 พฤศจิกายน ค.ศ. 1996 ที่จังหวัดเกียวโต ประเทศญี่ปุ่น ในปี 2012 บริษัทเจวายพีเอนเตอร์เทนเมนต์ได้ชมวิดีโอการเต้นของเธอกับพี่สาว จึงเชื้อเชิญคนทั้งสองให้มารับการคัดเลือกเป็นนักแสดง แต่เธอผ่านการคัดเลือกผู้เดียว
เธอได้เดบิวต์เป็นหนึ่งในเก้าสมาชิกของเกิร์ลกรุปทไวซ์ในเดือนตุลาคมปีค.ศ. 2015 ในฐานะสมาชิกคนหนึ่งของเจวายพีเอนเตอร์เทนเมนต์ แม้ว่าเธอจะถูกคัดออกจากรายการออดิชั่นซิกซ์ทีน แต่โมโมะก็ได้เปิดตัวในฐานะผู้ผ่านการออดิชันเพิ่มเติมโดยผ่านการคัดเลือกจากพัก จิน-ย็อง
ผลงาน > ผลงานทางโทรทัศน์

| ปีค> ศ. | รายการ | หมายเหตุ |
| --- | --- | --- |
| 2015 | ซิกซ์ทีน | ผู้เข้าร่วมแข่งขัน |
| 2015 | My Little Television | แขกรับเชิญ |
| 2016 | Ability who | แขกรับเชิญ |
| 2016 | We Will Eat Well | แขกรับเชิญ ตอนที่ 1 |
| 2016 | Hit the Stage | แขกรับเชิญ ตอนที่ 1-4 |
| 2016 | Flower Crew | แขกรับเชิญ ตอนที่ 11 |
| 2016 | Knowing Bros | แขกรับเชิญ ตอนที่ 27, 51, 76 |
| 2017 | Elementary School Teacher | แขกรับเชิญ |
| 2017 | แก๊ก คอนเสิร์ต | แขกรับเชิญ |
ผลงาน > ผลงานเพลง > อัลบั้ม

| ปีค> ศ. | ชื่อ | รายชื่อ | หมายเหตุ |
| --- | --- | --- | --- |
| 2023 | Masterpiece | Do not touch | ยูนิต MISAMO (มินะ, ซานะ, โมโมะ) |
| 2023 | Masterpiece | Marshmallow | ยูนิต MISAMO (มินะ, ซานะ, โมโมะ) |
| 2023 | Masterpiece | Behind The Curtain | ยูนิต MISAMO (มินะ, ซานะ, โมโมะ) |
| 2023 | Masterpiece | Funny Valentine | ยูนิต MISAMO (มินะ, ซานะ, โมโมะ) |
| 2023 | Masterpiece | It's not easy for you | ยูนิต MISAMO (มินะ, ซานะ, โมโมะ) |
| 2023 | Masterpiece | Rewind you | ยูนิต MISAMO (มินะ, ซานะ, โมโมะ) |
| 2023 | Masterpiece | Bouquet | ยูนิต MISAMO (มินะ, ซานะ, โมโมะ) |
เพิ่มเติม: รายชื่อผลงานเพลงของทไวซ์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โมโมะ ฮิราอิ
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
โรงพยาบาลค่ายจิรประวัติ

| โรงพยาบาลค่ายจิรประวัติ |
| --- | --- |
Fort Chiraprawat Hospital

ประเภท: โรงพยาบาลทหาร
ที่ตั้ง: 161 หมู่ที่ 1 ตำบลนครสวรรค์ออก อำเภอเมืองนครสวรรค์ จังหวัดนครสวรรค์ 60000
ข้อมูลทั่วไป
ก่อตั้ง: พ.ศ. 2445
สังกัด: กระทรวงกลาโหม
ผู้อำนวยการ: พันเอก นายแพทย์ ปุญชทร ทิพยวงศ์
จำนวนเตียง: 79 เตียง
เว็บไซต์: 
โรงพยาบาลค่ายจิรประวัติ เป็นโรงพยาบาลในสังกัดกระทรวงกลาโหม อัตรา 150 เตียง จัดตั้งจริง 79 เตียง ก่อตั้งขึ้นเมื่อ พ.ศ. 2445 เป็นหน่วยขึ้นตรงมณฑลทหารบกที่ 31 ตั้งอยู่ที่ เลขที่ 161 หมู่ที่ 1 ตำบลนครสวรรค์ออก อำเภอเมืองนครสวรรค์ จังหวัดนครสวรรค์ มีหน้าที่ให้การดูแลรักษาพยาบาลกำลังพล ครอบครัว และประชาชนในพื้นที่โดยรอบค่ายจิรประวัติ ผู้อำนวยการโรงพยาบาลคนปัจจุบันคือ พันเอก นายแพทย์ ปุญชทร ทิพยวงศ์
กองพันทหารราบที่ 9 รักษาพระองค์ กรมทหารราบที่ 3 กองพลนาวิกโยธิน

กองพันทหารราบที่ 9 รักษาพระองค์ กรมทหารราบที่ 3 กองพลนาวิกโยธิน (คำย่อ พัน ร.9 รอ.กรม ร.3 พล.นย.) ที่ตั้งหน่วยอยู่ที่ค่ายจุฬาภรณ์ บ้านทอน ตำบลโคกเคียน อำเภอเมืองนราธิวาส จังหวัดนราธิวาส สัญลักษณ์ของกองพัน คือ "ฉลามเสือ" สีประจำกองพันก็คือสีฟ้าและสีเหลือง
หน่วยนี้มีภารกิจในการทำลายกำลังข้าศึกและยึดพื้นที่ ด้วยการวางกำลังเข้าประชิดข้าศึกด้วยการยิงและผลักดัน และการเข้าตีปะทะข้าศึก ปฏิบัติหน้าที่รับผิดชอบในการป้องกันและปราบปรามผู้ก่อการร้าย และก่อความไม่สงบในทุกรูปแบบ
ผลงาน

วันที่ 2 สิงหาคม พ.ศ. 2512 กองทัพเรือได้ดำเนินการฝึกการฝึกยกพลขึ้นบกของ กรมนาวิกโยธิน ในพื้นที่จังหวัดนราธิวาส ณ บริเวณหาดบ้านทอน ตำบลโคกเคียน อำเภอเมืองนราธิวาส จังหวัดนราธิวาส การฝึกในครั้งนี้เรียกว่า “ทักษิณ ๑๒” ซึ่งนับว่าเป็นเกียรติประวัติสูงสุด ของกองทัพเรือ และกรมนาวิกโยธิน ที่จะต้องจารึกไว้เป็นประวัติศาสตร์ เนื่องจากการฝึกในครั้งนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร และ พระบาทสมเด็จพระวชิรเกล้าเจ้าอยู่หัว (ขณะดำรงพระราชอิสริยยศเป็น สมเด็จพระเจ้าลูกยาเธอ เจ้าฟ้าวชิราลงกรณ) ฉลองพระองค์ด้วยชุดฝึกของทหาร นย.เสด็จฯ ประทับยานสะเทินน้ำสะเทินบกพระที่นั่ง หมายเลข ๑๐๑ ทอดพระเนตรการฝึก พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระกระแสรับสั่งว่า "นย.ควรจะอยู่ที่บ้านทอน" ตั้งแต่นั้นเป็นต้นมา กองทัพเรือจึงได้ทำการสนธิกำลังกรมนาวิกโยธิน ดำเนินการจัดซื้อที่ดินบริเวณหาดบ้านทอนฯ เพื่อก่อตั้งเป็นที่ตั้งหน่วยถาวรขึ้น
วันที่ 27 กุมภาพันธ์ พ.ศ. 2516 กองทัพเรือ ได้อนุมัติงบประมาณให้ กรมนาวิกโยธิน จัดซื้อที่ดินบริเวณหาดบ้านทอน ตำบลโคกเคียน อำเภอเมืองนราธิวาส จังหวัดนราธิวาส
วันที่ 29 เมษายน พ.ศ. 2518 กองทัพเรือ ได้อนุมัติหลักการให้จัดตั้ง กองพันทหารราบที่ 9 กรมผสมนาวิกโยธิน (พัน.ร.๙ ผส.นย.) เพื่อเข้าปฏิบัติการในพื้นที่จังหวัดนราธิวาส และจังหวัดใกล้เคียง ระหว่างปี พ.ศ. 2521 – พ.ศ. 2524
วันที่ 10 สิงหาคม พ.ศ. 2521 กระทรวงกลาโหมได้มีคำสั่งให้จัดตั้ง กองพันทหารราบที่ 9 กรมทหารราบที่ 3 กรมผสมนาวิกโยธินขึ้น โดยมี น.ท.สุพันธ์ ศุภสมุทร เป็นผู้บังคับกองพันคนแรก จึงได้ถือเอา “วันที่ 10 สิงหาคม” ของทุกปี เป็นวันคล้ายวัน สถาปนาหน่วยเป็นต้นมา
วันที่ 2 ตุลาคม พ.ศ. 2521 ทำการสนธิกำลังเป็นกองพันทหารราบที่ 9 กรมทหารราบที่ 3 กรมผสมนาวิกโยธิน (พัน.ร.๙ กรม ร.๓ ผส.นย.) ณ ค่ายแสมสาร อำเภอสัตหีบ จังหวัดชลบุรี ประกอบกำลังจากกองพันผสม พัน.ร.๑, พัน.ร.๒, พัน.ร.๓ กรม ร.๑ นย. และ พัน.ร.๗ กรม ร.๓ นย. และได้ทำการเคลื่อนย้ายกำลังพล, อาวุธ และยุทโธปกรณ์ มายังที่ตั้งหน่วยแห่งใหม่ ในห้วง 18 – 23 ตุลาคม พ.ศ. 2521
เครื่องแต่งกาย

หมวกยอดมีพู่สีดำ ตรา ภปร.
เสื้อคอปิดสีแดง แผงคอและข้อมือสักหลาดสีน้ำเงินดำติดแถบไหมทอง
คอเสื้อปักด้วยไหมทองรูปชัยพฤกษ์ จำนวน 8 ใบ ปลายแขนเสื้อติดป้ายแฉลบสีขาว กึ่งกลางแฉลบติดแถบทองเครื่องหมายยศ
กางเกงสักหลาดสีน้ำเงินดำ แถบไหมสีทอง
เครื่องหมาย : มีพระปรมาภิไธยย่อ ภปร.ทำด้วยโลหะสีทอง ประดับที่อกเสื้อเบื้องขวา
วิทยาลัยพยาบาลกองทัพเรือ

| --- | --- |

ประเภท: วิทยาลัยพยาบาลทหาร
ผู้ศึกษา: 240 คน (2566)
ที่อยู่: 504/57 ถนนสมเด็จพระเจ้าตากสิน แขวงบุคคโล เขตธนบุรี กรุงเทพมหานคร 10600
เว็บไซต์: 
วิทยาลัยพยาบาลกองทัพเรือ สังกัดกองการศึกษา  กรมแพทย์ทหารเรือ กระทรวงกลาโหม โดยเป็นสถาบันสมทบของมหาวิทยาลัยมหิดล
ประวัติ

เมื่อวันที่ 5  กรกฎาคม พ.ศ. 2511  มีการจัดตั้ง "โรงเรียนพยาบาล ผดุงครรภ์ และอนามัย" เพื่อผลิตพยาบาลสำหรับให้บริการทางด้านสุขภาพแก่ข้าราชการและครอบครัว ตลอดจนประชาชนทั่วไปทั้งในยามปกติ ยามฉุกเฉิน และยามสงคราม ต่อมา ได้เปลี่ยนชื่อเป็น "วิทยาลัยพยาบาลกองทัพเรือ" เมื่อวันที่ 24 พฤศจิกายน พ.ศ. 2532 และเข้าเป็นสถาบันสมทบของ มหาวิทยาลัยมหิดล ตั้งแต่ปี พ.ศ. 2536
หลักสูตรการศึกษา

คณะพยาบาลศาสตร์
หลักสูตรประกาศนียบัตรผู้ช่วยพยาบาล
โรงพยาบาลค่ายวชิราวุธ

| โรงพยาบาลค่ายวชิราวุธ |
| --- | --- |
Wachirawut Fort Hospital
ประเภท: โรงพยาบาลทหาร
ที่ตั้ง: 283 หมู่ที่ 1 ถนนราชดำเนิน ตำบลปากพูน อำเภอเมืองนครศรีธรรมราช จังหวัดนครศรีธรรมราช
ข้อมูลทั่วไป
ก่อตั้ง: พ.ศ. 2482
สังกัด: กระทรวงกลาโหม
ผู้อำนวยการ: พลตรี นายแพทย์ รัฐวิชญ์ วุฒิภัทรพิบูลย์ 
จำนวนเตียง: 94 เตียง
เว็บไซต์: 
โรงพยาบาลค่ายวชิราวุธ เป็นโรงพยาบาลในสังกัดกระทรวงกลาโหม ขนาด 94 เตียง ก่อตั้งขึ้นเมื่อพ.ศ. 2482โดยยกฐานะจากกองเสนารักษ์ มณฑลทหารบกที่ 6 เป็นหน่วยขึ้นตรง กองทัพภาคที่ 4 ตั้งอยู่ที่ เลขที่ 283 หมู่ที่ 1 ถนนราชดำเนิน ตำบลปากพูน อำเภอเมืองนครศรีธรรมราช จังหวัดนครศรีธรรมราช มีหน้าที่ให้การดูแลรักษาพยาบาลกำลังพล ครอบครัว และประชาชนในพื้นที่โดยรอบค่ายวชิราวุธและกำลังพลของกองทัพภาคที่ 4 ผู้อำนวยการโรงพยาบาลคนปัจจุบันคือ พลตรี นายแพทย์ รัฐวิชญ์ วุฒิภัทรพิบูลย์
กรกฎาคม พ.ศ. 2556

กรกฎาคม พ.ศ. 2556 เป็นเดือนที่ 7 ของปี พ.ศ. 2556 วันแรกของเดือนเป็นวันจันทร์ วันสุดท้ายของเดือนเป็นวันพุธ
สถานีย่อย:เหตุการณ์ปัจจุบัน

| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม
เพลงไทยสากล

เพลงไทยสากล เป็นเพลงที่ขับร้องในภาษาไทย โดยเริ่มจากนำทำนองไทยเดิมใส่เนื้อร้องบรรเลงและขับร้อง โดยใช้มาตรฐานของโน้ตเพลงแบบสากล จนเป็นเพลงไทยแนวใหม่ โดยตั้งแต่ปี พ.ศ. 2476 มีละครเวที ละครวิทยุ และภาพยนตร์ไทย มีบทบาทสำคัญทำให้เพลงไทยสากลได้รับความนิยม จนในปัจจุบันแตกสาขาไปอีกหลากหลายแนวเพลง
วัฒนา ภู่โอบอ้อม

| --- | --- |

เกิด: 17 มกราคม พ.ศ. 2513 (54 ปี) จังหวัดพระนคร ประเทศไทย
สัญชาติ:  ไทย
ฉายา: เดอะ ไทยพูน (The Thai-Poon)    เดอะไทยทอร์นาโด (The Thai Tornado)   ต๋อง ศิษย์ฉ่อย
ปีที่เริ่มเล่นอาชีพ: พ.ศ. 2532–2551 และ 2552–2563
อันดับสูงสุด: 3 (2537/38)
เบรกสูงสุด: 147 (3 ครั้ง: ใน 2534, 2535 และ 2540)
จำนวนเซนจูรีเบรก: 147
รายการแข่งขันที่ชนะ
รายการสะสมคะแนนที่ชนะ: 3
รายการไม่สะสมคะแนนที่ชนะ: 4
| เหรียญรางวัล> สนุกเกอร์ชาย.เอเชียนเกมส์ |
| --- | --- | --- |
|  |  กรุงเทพ 1998  | ทีม |
|  |  กว่างโจว 2010  | ทีม |
เอเชียนอินดอร์เกมส์
|  |  มาเก๊า 2007  | เดี่ยว |
ซีเกมส์
|  |  ฮานอย 2021  | เดี่ยว |
|  |  พนมเปญ 2023   | สนุกเกอร์ 6 แดงชายคู่ |
วัฒนา ภู่โอบอ้อม (ฉายา ต๋อง ศิษย์ฉ่อย หรือชื่อภาษาอังกฤษคือ เจมส์ วัฒนา, James Wattana) เป็นนักสนุกเกอร์อาชีพชาวไทย รูปแบบการเล่นถือเป็นนักสนุ้กเกอร์คนหนึ่งที่มีการเล่นที่รวดเร็วและแม่นยำมาก ช่วงที่ต๋องสามารถทำผลงานได้ดีนั้นอยู่ในช่วงกลางทศวรรษของปี 90 โดยได้แชมป์รายการแข่งขันรายการอาชีพสะสมคะแนนทั้งสิ้น 3 รายการ อันดับโลกที่สูงที่สุดคืออันดับที่ 3 ของโลกในช่วงฤดูกาลปี 1994/95 โดยเป็นรองเพียง สตีเฟน เฮนดรี้ และ สตีฟ เดวิส เท่านั้น
วัฒนา ภู่โอบอ้อม เป็นชื่อแต่แรกเกิด แต่ตอนหลังมาเปลี่ยนเป็น รัชพล ภู่โอบอ้อม แต่ได้เปลี่ยนกลับมาใช้ชื่อเดิม คือ วัฒนา นอกจากนี้เขายังเป็นนักสนุกเกอร์คนที่ 8 ของโลกที่สามารถทำเงินรางวัลได้มากกว่า 1 ล้านปอนด์ ปัจจุบันทำรายได้ทั้งหมดจากการแข่งขันอาชีพ 1.75 ล้านปอนด์ ต๋อง ศิษย์ฉ่อย เป็นผู้ปลุกกระแสให้คนไทยหันมาสนใจในกีฬาสนุกเกอร์ ซึ่งปัจจุบันประเทศไทยมีการแข่งขันสนุกเกอร์ระดับอาชีพและระดับเยาวชนแล้ว
ประวัติ

ต๋อง ศิษย์ฉ่อย หรือชื่อจริงว่า วัฒนา ภู่โอบอ้อม (ภายหลังเปลี่ยนชื่อเป็น รัชพล ภู่โอบอ้อม) เกิดเมื่อวันที่ 17 มกราคม พ.ศ. 2513 เป็นบุตรของ นายโกวิน ภู่โอบอ้อม กับนางพลอยรุ้ง ภู่โอบอ้อม จบการศึกษาชั้นประถมศึกษาจาก โรงเรียนเทพสัมฤทธิ์วิทยา และมัธยมต้นจากโรงเรียนศรีวิกรม์
โกวิน ภู่โอบอ้อม บิดาของวัฒนา เป็นนักสนุกเกอร์อาชีพ ฉายา "ฉ่อย ซู่ซ่าส์" วัฒนาซึ่งติดตามดูบิดาเล่นสนุกเกอร์มาตั้งแต่เด็ก จึงได้ฝึกฝนฝีมือมาตั้งแต่ยังเล็ก เริ่มแข่งขันสนุกเกอร์ในระดับเยาวชน  ได้รองชนะเลิศการแข่งขันประเภทดาวรุ่ง ของนิตยสารคิวทอง เมื่อ พ.ศ. 2527 ขณะอายุเพียง 14 ปี โดยได้ฉายา "ต๋อง ศิษย์ฉ่อย" เพราะบิดา (ฉ่อย ซู่ซ่าส์) เป็นครูผู้สอน
ต๋องชนะเลิศการแข่งขันชิงแชมป์รายการสนุกเกอร์สมัครเล่นโลกเมื่อปี พ.ศ. 2531 ที่ประเทศออสเตรเลีย  เริ่มเล่นอาชีพเมื่อปี  พ.ศ. 2532 มีฉายาในเมืองไทยว่า "ไทย ทอร์นาโด" ส่วนในต่างประเทศมีฉายาว่า "Thai Phoon" (อ่านออกเสียงเหมือนคำว่า Typhoon - ไต้ฝุ่น) เนื่องจากไต่อันดับขึ้นมาอย่างรวดเร็ว มีความแม่นยำและเล่นด้วยความรวดเร็ว เป็นนักกีฬาสนุกเกอร์จากภูมิภาคเอเชียคนแรกที่ประสบความสำเร็จในการเล่นสายอาชีพ (ซึ่งต่อมาก็มีนักสนุกเกอร์จากฮ่องกงคือ มาร์โก ฟู และดิง จุง ฮุยจากประเทศจีน ที่สามารถเข้ามามีอันดับโลกอยู่ภายใน 16 คนแรกของโลก) ได้แชมป์รายการแข่งขันรายการอาชีพสะสมคะแนนทั้งสิ้น 3 รายการ อันดับโลกที่สูงที่สุดคืออันดับที่ 3 ของโลกในช่วงฤดูกาลปี 1994/95 โดยเป็นรองเพียงสตีเฟน เฮนดรี้ และสตีฟ เดวิสเท่านั้น นอกจากนี้ต๋องยังเป็นนักสนุกเกอร์คนที่ 8 ของโลกที่สามารถทำเงินรางวัลได้มากกว่า 1 ล้านปอนด์ ปัจจุบันทำรายได้ทั้งหมดจากการแข่งขันอาชีพ 1.75 ล้านปอนด์
ช่วงที่ต๋องสามารถทำผลงานได้ดีนั้นอยู่ในช่วงกลางทศวรรษของปี 90 ได้รับการคาดหวังจากผู้คนรอบด้านทั้งจากภายในประเทศและสื่อต่างประเทศ จนกระทั่งหลังจากฤดูกาล 1997 ฟอร์มของต๋องก็เริ่มตกลงไปอย่างน่าใจหาย จนในปี 1999 อันดับโลกของต๋องก็หลุดจาก 16 คนแรกของโลกหลังจากอยู่ในอันดับ 1-16 มาได้ 7 ปี จนมาถึงฤดูกาลปี 2007/08 อันดับโลกอย่างไม่เป็นทางการในฤดูกาลนั้นคืออันดับที่ 64 และเป็นที่แน่นอนแล้วว่าหลังจากจบรายการชิงแชมป์โลกประจำฤดูกาล ซึ่งต๋องไม่สามารถชนะในรอบคัดเลือกได้ ทำให้อันดับโลกของต๋องจะต้องหลุดจากอันดับ 64 ของโลกเป็นที่แน่นอนแล้ว และส่งผลให้ต๋องต้องหลุดจากมือวางที่ได้สิทธิ์แข่งขันอาชีพที่ประเทศอังกฤษทันทีหลังจากเดินทางบนเส้นทางสายนี้มายาวนานเกือบ 2 ทศวรรษ แต่หลังจากต๋องสามารถคว้าแชมป์รายการ Asian Championship ในช่วงกลางปี 2009 ที่จัดการแข่งขันที่ประเทศจีน โดยเอาชนะคู่แข่งขันคือ Mei Xiwen ไปได้ 7-3 เฟรม ทำให้ในฤดูกาลปี 2009/10 ต๋องได้กลับไปเล่นสนุกเกอร์อาชีพที่ประเทศอังกฤษอีกครั้ง
ต๋อง ศิษย์ฉ่อย เป็นผู้ปลุกกระแสให้คนไทยหันมาสนใจในกีฬาสนุกเกอร์ ซึ่งปัจจุบันประเทศไทยมีการแข่งขันสนุกเกอร์ระดับอาชีพและระดับเยาวชนแล้ว
รูปแบบการเล่น

ต๋อง ถือเป็นนักสนุ้กเกอร์คนหนึ่งที่มีการเล่นที่รวดเร็วและแม่นยำมาก มีความถนัดในการเล่นหลุมกลางเป็นพิเศษ ในช่วงปี 1990-1995 ต๋องจะเล่นแนวแลกหมัด สู้หลุมยาวบ่อยครั้ง แต่หลังจากมีปัญหาทางด้านสายตาและความแม่นยำลดลงไป ต๋องก็เปลี่ยนมาใช้วิธีการเล่นที่รัดกุมและใช้เวลาในการแทงช้าลงแทน ส่วนในเรื่องของการแก้สนุ้ก (Escape from Snooker) ต๋องก็สามารถทำได้ดีเช่นกัน
ผลงาน > รายการสมัครเล่นโลก

ชนะเลิศการแข่งขันสนุกเกอร์รายการชิงแชมป์สมัครเล่นโลก ในปี ค.ศ.1988
ผลงาน > รายการแข่งขันสะสมคะแนน

ชนะเลิศรายการ Strachan Open ในปี ค.ศ.1992
ชนะเลิศรายการ Thailand Open ในปี ค.ศ.1994 และ ค.ศ.1995
รองชนะเลิศรายการ Asian Open ในปี ค.ศ.1989
รองชนะเลิศรายการ International ในปี ค.ศ.1993
รองชนะเลิศรายการ British Open 3 ปีซ้อน ในปี ค.ศ.1992,1993,1994
รอบ semi - finals รายการชิงแชมป์โลก Embassy World ในปี  ค.ศ.1993 และปี ค.ศ.1997
ผลงาน > รายการชิงเงินรางวัล

ชนะเลิศรายการ Hong Kong Challenge ในปี ค.ศ.1990
ชนะเลิศรายการ Humo Masters  ในปี ค.ศ.1992
ชนะเลิศรายการ World Matchplay ในปี ค.ศ.1992
ชนะเลิศรายการ Kings Cup ในปี ค.ศ.1992
ชนะเลิศรายการ Euro-Asia Masters Challenge ในปี ค.ศ.2003
ชนะเลิศรายการ Asian Championship 3 สมัย ในปี ค.ศ.1986,1988,2009
รองชนะเลิศรายการ Benson & Hedges Championship ในปี ค.ศ.1990
รองชนะเลิศรายการ Hong Kong Challenge ในปี ค.ศ.1991
รองชนะเลิศรายการ Nescafe Extra Challenge ในปี ค.ศ.1992
รองชนะเลิศรายการ Kings Cup ในปี ค.ศ.1993
รองชนะเลิศรายการ The Master ในปี ค.ศ.1993
รองชนะเลิศรายการ Euro-Asia Masters Challenge ปี ค.ศ.2007
ชนะเลิศรายการ สนุกเกอร์ 6-แดง ชิงแชมป์ประเทศไทย ปี ค.ศ.2023
ผลงาน > เบรกที่ทำได้

Maximun Breaks (ได้คะแนนสูงสุด 147 แต้ม ในการแทงต่อเนื่อง) 3 ครั้ง
ปี ค.ศ.1991 รายการ Mita World Master
ปี ค.ศ.1992 รายการ British Open (เวลา 7 นาที 9 วินาที)
ปี ค.ศ.1997 รายการ Catch China International
ทำ century breaks มากกว่า 140 ครั้ง
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
แหล่งข้อมูลอื่น

world snooker.com
สมาคมสนุกเกอร์แห่งประเทศไทย
Chris Turner 's Snooker Archive เก็บถาวร 2007-10-10 ที่ เวย์แบ็กแมชชีน
โรงพยาบาลโรงเรียนนายร้อยพระจุลจอมเกล้า

| โรงพยาบาลโรงเรียนนายร้อยพระจุลจอมเกล้า |
| --- | --- |
Chulachomklao Royal Military Academy Hospital
ประเภท: โรงพยาบาลทหาร
ที่ตั้ง: 99/6001 ถนนสุวรรณศร ตำบลพรหมณี อำเภอเมืองนครนายก จังหวัดนครนายก
ข้อมูลทั่วไป
ก่อตั้ง: 5 มีนาคม พ.ศ. 2530
สังกัด: กระทรวงกลาโหม
ผู้อำนวยการ: พันเอก นายแพทย์ วิเชียร	วิริยะธรรมกุล
จำนวนเตียง: 60 เตียง
เว็บไซต์: 
โรงพยาบาลโรงเรียนนายร้อยพระจุลจอมเกล้า เป็นโรงพยาบาลในสังกัดกระทรวงกลาโหม อัตรา 90 เตียง จัดตั้งจริง 60 เตียง ก่อตั้งขึ้นเมื่อ พ.ศ. 2430โดยยกฐานะจากกองพยาบาล โรงเรียนนายร้อยพระจุลจอมเกล้า ปัจจุบันเป็นหน่วยขึ้นตรง
โรงเรียนนายร้อยพระจุลจอมเกล้า ตั้งอยู่ที่ เลขที่ 99/6001 ถนนสุวรรณศร ตำบลพรหมณี อำเภอเมืองนครนายก จังหวัดนครนายก มีหน้าที่ให้การดูแลรักษาพยาบาลนักเรียนนายร้อย กำลังพล ครอบครัว และประชาชนในพื้นที่โดยรอบโรงเรียนนายร้อยพระจุลจอมเกล้า ผู้อำนวยการโรงพยาบาลคนปัจจุบันคือ พันเอก นายแพทย์ วิเชียร	วิริยะธรรมกุล